**ԱՄՓՈՓԱԹԵՐԹ**

**«****ՌԱԶՄԱԿԱՆ ԴՐՈՒԹՅԱՆ ԻՐԱՎԱԿԱՆ ՌԵԺԻՄԻ ԸՆԹԱՑՔՈՒՄ ՌԱԶՄԱԿԱՆ ԴՐՈՒԹՅԱՄԲ ՊԱՅՄԱՆԱՎՈՐՎԱԾ ԽՆԴԻՐՆԵՐԸ ԼՈՒԾԵԼՈՒ ՆՊԱՏԱԿՈՎ ՕԳՏԱԳՈՐԾՎԱԾ ՖԻԶԻԿԱԿԱՆ ԵՎ ԻՐԱՎԱԲԱՆԱԿԱՆ ԱՆՁԱՆՑ ԳՈՒՅՔԸ ՎԵՐԱԴԱՐՁՆԵԼՈՒ ԱՆՀՆԱՐԻՆՈՒԹՅԱՆ ԴԵՊՔՈՒՄ ՕՐԻՆԱԿԱՆ ՏԻՐԱՊԵՏՈՂԻՆ ՀԱՄԱՐԺԵՔ ՓՈԽՀԱՏՈՒՑՄԱՆ ՏՐԱՄԱԴՐՄԱՆ ԿԱՐԳԸ, ԺԱՄԿԵՏՆԵՐԸ ԵՎ ՉԱՓԸ, ԻՆՉՊԵՍ ՆԱԵՎ ՌԱԶՄԱԿԱՆ ԴՐՈՒԹՅԱՆ ԻՐԱՎԱԿԱՆ ՌԵԺԻՄԻ ԸՆԹԱՑՔՈՒՄ ՌԱԶՄԱԿԱՆ ԴՐՈՒԹՅԱՄԲ ՊԱՅՄԱՆԱՎՈՐՎԱԾ ԽՆԴԻՐՆԵՐԸ ԼՈՒԾԵԼՈՒ ՆՊԱՏԱԿՈՎ ՖԻԶԻԿԱԿԱՆ ԵՎ ԻՐԱՎԱԲԱՆԱԿԱՆ ԱՆՁԱՆՑ ԳՈՒՅՔԸ ՎՆԱՍՎԱԾ ՎԵՐԱԴԱՐՁՆԵԼՈՒ ԿԱՄ ԳՈՒՅՔԻ ՕԳՏԱԳՈՐԾՄԱՆ ԱՐԴՅՈՒՆՔՈՒՄ ԱՌԱՋԱՑԱԾ ԲԱՑ ԹՈՂՆՎԱԾ ՕԳՈՒՏԻ ԴԵՊՔԵՐՈՒՄ ՕՐԻՆԱԿԱՆ ՏԻՐԱՊԵՏՈՂԻՆ ՀԱՄԱՐԺԵՔ ՓՈԽՀԱՏՈՒՑՄԱՆ ՏՐԱՄԱԴՐՄԱՆ ԿԱՐԳԸ, ԺԱՄԿԵՏՆԵՐԸ ԵՎ ՉԱՓԸ** **ՍԱՀՄԱՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. ՀՀ պաշտպանության նախարարություն** | **14.04.2021թ** |
| **N ՊՆ/510/1961-2021** |
| 1. Կառավարության որոշումների նախագծերի վերաբերյալ առաջարկվել է հետևյալը.  բաց թողնված օգուտի փոխհատուցման շրջանակներում անհրաժեշտ է հստակեցնել, թե ինչ ժամանակահատվածի հաշվարկով է որոշվելու ստացված օգուտը, | **1. Ընդունվել է։**  Նախագծի N2 հավելվածի 4-րդ կետում կատարվել է համապատասխան փոփոխություն։ |
| 2. գտնում ենք, որ միջգերատեսչական հանձնաժողովը չի կարող որոշում կայացնել գույքի գնահատման փորձաքննություն իրականացնելու մասին, քանի որ չի հանդիսանում պատվիրատու պետական մարմին: Այս պարագայում համապատասխան պետական մարմինները պետք է փորձաքննության ծառայությունները ձեռք բերեն գնման գործընթացների շրջանակներում՝ օրենքով սահմանված կարգով, | **2. Ընդունվել է։**  Նախագծում սահմանվել է, որ գույքին հասցված նյութական վնասի դեպքում տրվում է համարժեք փոխհատուցում՝ մրցակցային եղանակով ընտրված կազմակերպության կողմից գնահատված վնասի չափով: |
| 3. նախագծերում համապատասխան պետական մարմինների կողմից միջգերատեսչական հանձնաժողովին դիմումների և կից փաստաթղթերի ներկայացման ժամկետը նախատեսել աշխատանքային օրերով: | **3. Ընդունվել է։**  Կատարվել են համապատասխան փոփոխությունները։ |
| **2. Ֆինանսների նախարարություն** | **Վարչապետի 14.04.2021թ. N 02/16.7/11982-2021 հանձարարական** |
| 1. Առաջարկություններ և դիտողություններ չկան | **Ընդունվել է ի գիտություն** |
| **3. ՀՀ Էկոնոմիկայի նախարարություն** | **Վարչապետի 14.04.2021 թ․ N 02/16.7/11982-2021 հանձարարական** |
| 1. Առաջարկվել է հստակեցնել եզրակացության 2-րդ կետը, հաշվի առնելով «Ռազմական դրության իրավական ռեժիմի մասին» ՀՀ օրենքի 8-րդ և 15-րդ հոդվածների դրույթները։ | **Ընդունվել է ի գիտություն** |
| **4. ՀՀ արդարադատության նախարարություն** | **13.04.2021թ.** |
| **N /27.4/9023-2021** |
| ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ  «Ռազմական դրության իրավական ռեժիմի ընթացքում ֆիզիկական և իրավաբանական անձանց գույքը վերադարձնելու անհնարինության դեպքում օրինական տիրապետողին համարժեք փոխհատուցման տրամադրման կարգը, ժամկետները և չափը սահմանելու և փոխհատուցում տրամադրելու նպատակով միջգերատեսչական հանձնաժողով ստեղծելու մասին» և «Ռազմական դրության իրավական ռեժիմի ընթացքում ֆիզիկական և իրավաբանական անձանց գույքը վնասված վերադարձնելու կամ գույքի օգտագործման արդյունքում առաջացած բաց թողնված օգուտի դեպքերում օրինական տիրապետողին համարժեք փոխհատուցման տրամադրման կարգը, ժամկետները և չափը սահմանելու և փոխհատուցում տրամադրելու նպատակով միջգերատեսչական հանձնաժողով ստեղծելու մասին» Հայաստանի Հանրապետության կառավարության որոշումների նախագծերի վերաբերյալ  1.«Ռազմական դրության իրավական ռեժիմի ընթացքում ֆիզիկական և իրավաբանական անձանց գույքը վնասված վերադարձնելու կամ գույքի օգտագործման արդյունքում առաջացած բաց թողնված օգուտի դեպքերում օրինական տիրապետողին համարժեք փոխհատուցման տրամադրման կարգը, ժամկետները և չափը սահմանելու և փոխհատուցում տրամադրելու նպատակով միջգերատեսչական հանձնաժողով ստեղծելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) նախաբանում հղում է կատարված «Ռազմական դրության իրավական ռեժիմի մասին» օրենքի 8.1-րդ հոդվածի 16-րդ մասին՝ համաձայն որի՝ գույքը վերադարձնելու անհնարինության դեպքում դրա օրինական տիրապետողի դիմումի հիման վրա տրվում է համարժեք փոխհատուցում` Հայաստանի Հանրապետության կառավարության սահմանած կարգով, ժամկետներում և չափով:  Նախագծի հավելվածի 15-րդ կետի համաձայն՝ Հայաստանի Հանրապետության կառավարությունը սույն կարգի 8-րդ կետում նշված առաջարկությունների համաձայն 30 օրյա ժամկետում ընդունում է համապատասխան որոշում, որով սահմանվում են ֆիզիկական և իրավաբանական անձանց ցանկը, գույքի անվանումը, փոխհատուցման չափը և փոխհատուցման տրամադրման ժամանակացույցը:  Այս առումով հարկ է նշել, որ Նախագծում անհրաժեշտ է սահմանել փոխհատուցման տրամադրման ժամկետների վերաբերյալ դրույթներ, համաձայն որոնց՝ ՀՀ կառավարությունը կսահմանի փոխհատուցման տրամադրման ժամանակացույցը: | **Ընդունվել է**  Կատարվել է համապատասխան փոփոխությունը։ |
| 2.Նախագծի 2-րդ կետի 6-րդ ենթակետում «ազգային անվտանգություն» բառերն անհրաժեշտ է փոխարինել «ազգային անվտանգության ծառայություն» բառերով: | **Ընդունվել է.**  Կատարվել է համապատասխան փոփոխությունը։ |
| 3.Նախագծի 3-րդ կետից անհրաժեշտ է հանել «Սահմանել, որ» բառերը: | **Ընդունվել է.**  Կատարվել է համապատասխան փոփոխությունը։ |
| 4.Նախագծի հավելվածի 3-րդ կետը անհրաժեշտ է շարադրել հետևյալ խմբագրությամբ.  «3.Դիմումը կարող է ներկայացվել նաև օրինական տիրապետողի ներկայացուցչի կամ իրավահաջորդի կողմից:»  Սույն դիտողության համատեքստում անհրաժեշտություն է առաջանում համապատասխան փոփոխություններ կատարել նաև Նախագծի հավելվածի 5-րդ, 6-րդ և 13-րդ կետերում՝ «օրինական տիրապետող» բառերից հետո լրացնելով «(ներկայացուցչին կամ իրավահաջորդին)» բառերը: | **Ընդունվել է.**  Կատարվել է համապատասխան փոփոխությունը։ |
| 5.Նախագծի հավելվածի 4-րդ կետում դիմումին կից ներկայացվող փաստաթղթերի ցանկում անհրաժեշտ է նախատեսել նաև ներկայացուցչի լիազորությունները և անձի իրավահաջորդ հանդիսանալու փաստը հաստատող փաստաթղթեր ներկայացնելու վերաբերյալ դրույթներ: | **Ընդունվել է.**  Կատարվել է համապատասխան փոփոխությունը։ |
| 6. Նախագծի հավելվածի 4-րդ կետի համաձայն՝ նախատեսվում է դիմումների ընդունման վերաբերյալ կարգավորումներ: Այս առումով առաջարկում ենք նախագծում սահմանել դիմումների ներկայացման և միջգերատեսչական հանձնաժողովի գործողության ժամկետի վերաբերյալ դրույթներ:  Միաժամանակ, առաջարկում ենք սահմանել նախագծով սահմանված ժամկետները հարգելի պատճառներով բաց թողնելու վերաբերյալ կարգավորումներ: | **Ընդունվել է.**  Կատարվել է համապատասխան փոփոխությունը։ |
| 7.Նախագծի հավելվածի 7-րդ կետի համաձայն՝ միջգերատեսչական հանձնաժողովը կարող է հետաձգել սույն կարգի 3-րդ կետով սահմանված դիմումների քննությունը մինչև «Ռազմական դրության իրավական ռեժիմի մասին» օրենքի 8.1-րդ հոդվածի 15-րդ մասով սահմանված ժամկետի լրանալը։  Այս առումով անհրաժեշտ է պարզաբանել այն հիմքերը, որոնց դեպքում հանձնաժողովն իրավասու է լինելու հետաձգել դիմումների քննությունը: Միաժամանակ, նկատի ունենալով այն հանգամանքը, որ «Ռազմական դրության իրավական ռեժիմի մասին» օրենքի 8.1-րդ հոդվածի 15-րդ մասով սահմանված են տարբեր ժամկետներ (45 օր, 2 տարի), գտնում ենք, որ անհրաժեշտ է հստակեցնել՝ Հավելվածի 7-րդ կետով սահմանված կարգավորումը «Ռազմական դրության իրավական ռեժիմի մասին» օրենքի 8.1-րդ հոդվածի 15-րդ մասով սահմանված որ ժամկետին է վերաբերելի: | **Ընդունվել է ի գիտություն.**  Կետը հանել է՝ հաշվի առնելով Ռազմական դրության ավարտը, ինչպես նաև այն հանգամանքը, որ 2 տարին վերբերում էր այն գույքին, որի օրինական տիրապետողն անհայտ էր։ |
| 8.Նախագծի հավելվածի 9-րդ կետի համաձայն՝ փոխհատուցում ստանալու մասին դիմումը մերժվում է սույն կարգի 6-րդ կետով սահմանված կարգով դիմումում կամ կից փաստաթղթերում առկա թերությունները չվերացնելու կամ անհրաժեշտ փաստաթղթեր կամ նյութեր չներկայացնելու դեպքում, ինչպես նաև եթե **գույքի վերադարձման անհնարինությունը** չի բխում ռազմական դրության իրավական ռեժիմի ընթացքում ռազմական դրությամբ պայմանավորված խնդիրները լուծելու նպատակով այդ գույքի օգտագործումից:  Այս առումով հարկ է նշել, որ գույքի վերադարձման անհնարինության վերաբերյալ դրույթները չեն հանդիսանում սույն նախագծի կարգավորման առարկա: Ելնելով վերոգրյալից՝ անհրաժեշտ է Նախագծի հավելվածի 9-րդ կետի դրույթները վերախմբագրել:  Միաժամանակ, հարց է առաջանում՝ արդյոք Հավելվածի 9-րդ կետի 1-ին հիմքով փոխհատուցումը մերժելու դեպքում գույքի օրինական տիրապետողը զրկվելու է կրկին դիմում ներկայացնելու իրավունքից: Ինչպես նաև անհրաժեշտ է պարզաբանել՝ որ դեպքերում է անձի դիմումը մերժվելու Հավելվածի 9-րդ կետի 2-րդ հիմքով՝ համաձայն որի՝ փոխհատուցում ստանալու մասին դիմումը մերժվում է, եթե գույքի վերադարձման անհնարինությունը չի բխում ռազմական դրության իրավական ռեժիմի ընթացքում ռազմական դրությամբ պայմանավորված խնդիրները լուծելու նպատակով այդ գույքի օգտագործումից: | **Չի ընդունվել.**  «Ռազմական դրության իրավական ռեժիմի մասին» օրենքի 8.1-րդ հոդվածի 16-րդ մասը վերաբերում է գույքի վերադարձման անհնարինությանը, ինչն էլ հենց սույն նախագծի կարգավորման շրջանակներում է։ Միաժամանակ փոխհատուցում ստանալու մասին դիմումը մերժելը, եթե գույքի վերադարձման անհնարինությունը չի բխում ռազմական դրության իրավական ռեժիմի ընթացքում ռազմական դրությամբ պայմանավորված խնդիրները լուծելու նպատակով այդ գույքի օգտագործումից, ապա սույն հիմքը՝ որպես համապարփակ կարգավորում, մերժման հնարավոր կոնկրետ շրջանակ է սահմանում։ |
| 9. Նկատի ունենալով, որ գույքին չի կարող հասցվել նյութական վնաս՝ Նախագծի հավելվածի 10-րդ կետն առաջարկում ենք շարադրել հետևյալ խմբագրությամբ.«10.Ռազմական դրության իրավական ռեժիմի ընթացքում ռազմական դրությամբ պայմանավորված խնդիրները լուծելու նպատակով գույքի օգտագործման արդյունքում ֆիզիկական և իրավաբանական անձանց հասցված նյութական վնասի դեպքում տրվում է համարժեք փոխհատուցում՝ հաշվի առնելով «Ռազմական դրության իրավական ռեժիմի մասին» օրենքի 8.1-րդ հոդվածով սահմանված կարգով կազմված արձանագրությունը:»Սույն դիտողությունը վերաբերելի է նաև Նախագծի հավելվածի 11-րդ կետով նախատեսված նույնաբովանդակ դրույթներին: Միևնույն ժամանակ, հավելվածի 11-րդ կետում «նյութական վնասի կամ տեխնիկական անսարքությունների վերացման ուղղությամբ ձևավորված շուկայական միջինացված արժեքով» բառերն անհրաժեշտ է հստակեցնել: | **Չի ընդունվել.**  Հիմք ընդունելով վարչապետի աշխատակազմի եզրակացության 6-րդ կետը՝ նշված կետը խմբագրվել է։ |
| 10.Նախագծի 14-րդ կետի համաձայն՝ նախատեսվում է լիազոր մարմինների կողմից արձանագրության կազմում: Այս առումով անհրաժեշտ է պարզաբանել՝ որ փուլում է նախատեսվում արձանագրության կազմումն և ում է նախատեսվում ներկայացնել այն:  Միևնույն ժամանակ, հիշյալ կետում անհրաժեշտ է պարզաբանել «գույքին հասցված նյութական վնասի տեսակ» դրույթները: | **Ընդունվել է ի գիտություն.**  Հիմք ընդունելով վարչապետի աշխատակազմի եզրակացությունը՝ կետը խմբագրվել է։ |
| 11.Նախագծի հավելվածի 15-րդ կետի համաձայն՝ Հայաստանի Հանրապետության կառավարությունը սույն կարգի 8-րդ կետում նշված առաջարկությունների համաձայն 30 օրյա ժամկետում ընդունում է համապատասխան որոշում, որով սահմանվում են ֆիզիկական և իրավաբանական անձանց ցանկը, գույքի անվանումը, փոխհատուցման չափը և փոխհատուցման տրամադրման ժամանակացույցը:  Այս առումով գտնում ենք, որ Հավելվածի հիշյալ կետում անհրաժեշտ է կարգավորել նաև ՀՀ կառավարության կողմից փոխհատուցման տրամադրման մերժման մասին որոշում կայացնելու հետ կապված հարաբերությունները, այն դեպքերում, երբ հանձնաժողովի կողմից ՀՀ վարչապետի աշխատակազմ է ներկայացվում փոխհատուցման տրամադրումը մերժելու վերաբերյալ առաջարկություն: | **Ընդունվել է.**  Կետերը խմբագրվել են։ |
| 12.Նախագծի ձև 1-ում «գործունեության հասցե» բառերը անհրաժեշտ է փոխարինել «գործունեության իրականացման վայր» բառերով: | **Ընդունվել է.**  Կատարվել է համապատասխան փոփոխությունը։ |
| 13.«Ռազմական դրության իրավական ռեժիմի ընթացքում ֆիզիկական և իրավաբանական անձանց գույքը վերադարձնելու անհնարինության դեպքում օրինական տիրապետողին համարժեք փոխհատուցման տրամադրման կարգը, ժամկետները և չափը սահմանելու և փոխհատուցում տրամադրելու նպատակով միջգերատեսչական հանձնաժողով ստեղծելու մասին» Հայաստանի Հանրապետության կառավարության որոշման նախագծով նախատեսված են նմանօրինակ կարգավորումներ: Ուստի, սույն եզրակացության համապատասխան դիտողությունները վերաբերելի է նաև հիշյալ որոշման համապատասխան դրույթներին: | **Ընդունվել է ի գիտություն։** |
| **5. ՀՀ առողջապահության նախարարություն** | **09.04.2021թ.** |
| **N ԱԱ/11.2/7059-2021** |
| 1. Նախագծերի վերնագրերն առաջարկվում է համապատասխանեցնել «Ռազմական դրության իրավական ռեժիմի մասին» օրենքի 8.1-ին հոդվածի 1-ին մասի ձևակերպումներին` հաշվի առնելով այն հանգամանքը, որ նշվածը հստակ չի բացահայտում օգտագործման համար վերցված գույքի բնույթը և վերցնելու նպատակը. | **Ընդունվել է**  Կատարվել է համապատասխան փոփոխությունը |
| 2. «Ռազմական դրության իրավական ռեժիմի ընթացքում ֆիզիկական և իրավաբանական անձանց գույքը վերադարձնելու անհնարինության դեպքում օրինական տիրապետողին համարժեք փոխհատուցման տրամադրման կարգը, ժամկետները և չափը սահմանելու մասին» և «Ռազմական դրության իրավական ռեժիմի ընթացքում ֆիզիկական և իրավաբանական անձանց գույքը վնասված վերադարձնելու կամ գույքի օգտագործման արդյունքում առաջացած բաց թողնված օգուտի դեպքերում օրինական տիրապետողին համարժեք փոխհատուցման տրամադրման կարգը, ժամկետները և չափը սահմանելու մասին» Կառավարության որոշումների նախգծերի հավելվածների, համապատասխանաբար, 12-րդ և 15-րդ կետերում առաջարկվում է հստակեցնել, թե փոխհատուցման տրամադրման ժամանակացույցն ինչ ժամանակահատված է ներառում. | **Ընդունվել է**  Կատարվել է համապատասխան փոփոխությունը |
| 3. «Ռազմական դրության իրավական ռեժիմի ընթացքում ֆիզիկական և իրավաբանական անձանց գույքը վերադարձնելու անհնարինության դեպքում օրինական տիրապետողին համարժեք փոխհատուցման տրամադրման կարգը, ժամկետները և չափը սահմանելու մասին» Կառավարության որոշման հավելվածում առաջարկվում է սահմանել փոխհատուցումը տրամադրելու եղանակը: | **Չի ընդունվել:**  Հարցը կարգավորվում է «Ռազմական դրության իրավական ռեժիմի մասին մասին» օրենքի 8.1-ին հոդվածի 15-րդ մասով, որի համաձայն՝ նշված հոդվածով սահմանված կարգով օգտագործման վերցված գույքը վերադարձվում է դրա օրինական տիրապետողին գույքի օգտագործման անհրաժեշտությունը վերանալու և գույքը վերադարձնելու հնարավորություն առաջանալու դեպքում, սակայն ոչ ուշ, քան ռազմական դրության գործողության դադարեցումից հետո` 45-րդ օրը: Այն դեպքում, երբ հայտնի չէ օրինական տիրապետողը, ապա գույքը պահվում է ռազմական դրության գործողության դադարեցումից հետո՝ երկու տարի, որի ընթացքում միջոցներ են ձեռնարկվում նրան հայտնաբերելու ուղղությամբ: Այդ ընթացքում օրինական տիրապետողին չհայտնաբերելու դեպքում գույքը դառնում է պետության սեփականությունը:  Նշվածը ներառված է նաև նախագծի Հավելված 1-ինի 8-րդ և Հավելված 2-րդի 7-րդ կետերում։ |
| **6. ՀՀ արտակարգ իրավիճակների նախարարություն** | **07.04.2021թ.** |
| **N 01/11.6.4/1687-2021** |
| 1. Առաջարկություններ և դիտողություններ չկան | **Ընդունվել է ի գիտություն** |
| **7. ՀՀ ազգային անվտանգության ծառայություն** | **09.04.2021թ.** |
| **N 20/330** |
| 1. Առաջարկություններ և դիտողություններ չկան։ | **Ընդունվել է ի գիտություն** |
| 2. Միաժամանակ առաջարկվել է Կառավարության որոշման նախագծի նախաբանում «Ղեկավարվելով» բառից հետո ավելացնել «Հայաստանի Հանրապետության Սահմանադրության 1469-րդ հոդվածի 4-րդ մասով և» բառերը, իսկ 2-րդ կետի 6-րդ ենթակետում «անվտանգություն» բառը փոխարինել «անվտանգության ծառայություն» բառերով։ | **Ընդունվել է** |
| **8. ՀՀ պետական եկամուտների կոմիտե** | **08.04.2021թ.** |
| **N 03/3-3/19914-2021** |
| 1. Առաջարկություններ և դիտողություններ չկան | **Ընդունվել է ի գիտություն** |
| **9. ՀՀ ոստիկանություն** | **08.03.2021թ.** |
| **N 1/21/21654-21** |
| 1. Առաջարկություններ և դիտողություններ չկան | **Ընդունվել է ի գիտություն** |